title: Directiva 2000/80/CE a Comisiei din 4 decembrie 2000 de modificare a anexei I la Directiva 91/414/CEE a Consiliului privind introducerea pe piață a produselor fitosanitare în scopul consolidării acestei anexe și al includerii unei substanțe active (lambda-cihalotrin)

text:
               03/Volumul 35

               RO

               Jurnalul Ofícial al Uniunii Europene

               142

         32000L0080

               L 309/14

               JURNALUL OFÍCIAL AL UNIUNII EUROPENE

      DIRECTIVA 2000/80/CE A COMISIEI

   din 4 decembrie 2000
   de modificare a anexei I la Directiva 91/414/CEE a Consiliului privind introducerea pe piață a produselor fitosanitare în scopul consolidării acestei anexe și al includerii unei substanțe active (lambda-cihalotrin)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (1), astfel cum a fost modificată ultima dată prin Directiva 2000/68/CE a Comisiei (2), în special articolul 6 alineatul (1),
   întrucât:

               (1)

               Regulamentul (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (3), astfel cum a fost modificată ultima dată prin Regulamentul (CE) nr. 2266/2000 (4), stabilește normele de punere în aplicare a primei etape din programul de lucru prevăzut la articolul 8 alineatul (2) din Directiva 91/414/CEE (denumită în continuare „directiva”). În conformitate cu acest regulament, Regulamentul (CE) nr. 933/94 al Comisiei din 27 aprilie 1994 de stabilire a listei substanțelor active din produsele fitosanitare și de desemnare a statelor membre raportoare pentru aplicarea Regulamentului (CEE) nr. 3600/92 al Comisiei (5), astfel cum a fost modificat ultima dată prin Regulamentul (CE) nr. 2230/95 (6), stabilește lista cu substanțe active din produsele fitosanitare ce urmează a fi evaluate, în vederea posibilei includeri a acestora în anexa I la directivă.

               (2)

               În conformitate cu articolul 5 alineatul (1) din directivă, se recomandă ca perioada de includere a unei substanțe active în anexa I să nu depășească zece ani, în cazul în care se preconizează că utilizarea produselor fitosanitare conținând substanța activă și reziduurile rezultate nu vor avea efecte dăunătoare asupra sănătății oamenilor sau animalelor, sau asupra apei freatice, sau influențe inacceptabile asupra mediului înconjurător.

               (3)

               Efectele substanței lambda-cihalotrin asupra sănătății oamenilor și asupra mediului înconjurător au fost evaluate în conformitate cu dispozițiile Regulamentului (CEE) nr. 3600/92 pentru o serie de utilizări propuse de către solicitanți. Suedia a fost desemnată stat membru raportor în conformitate cu Regulamentul (CE) nr. 491/95 al Comisiei (7), de modificare a Regulamentului (CEE) nr. 3600/92 și a Regulamentului (CE) nr. 933/94, în special cu privire la integrarea autorităților publice desemnate și a producătorilor din Austria, Finlanda și Suedia în procesul de punere în aplicare a primei etape din programul de lucru specificat la articolul 8 alineatul (2) din directivă. Suedia a prezentat Comisiei raportul de evaluare relevant împreună cu recomandările la data de 12 iunie 1996, în conformitate cu articolul 7 alineatul (1) litera (c) din Regulamentul (CEE) nr. 3600/92.

               (4)

               Statele membre și Comisia au analizat raportul de evaluare respectiv în cadrul Comitetului permanent fitosanitar. Acest raport a fost definitivat la data de 19 octombrie 2000 sub forma raportului Comisiei de analiză a substanței lambda-cihalotrin. În cazul în care este necesară actualizarea raportului de analiză respectiv pentru a se ține seama de realizările științifice și tehnice, este necesară și modificarea condițiilor pentru includerea substanței lambda-cihalotrin în anexa I la directivă, în conformitate cu dispozițiile directivei.

               (5)

               Dosarul și informațiile obținute din analiză au fost prezentate spre consultare și Comitetului științific pentru plante. În avizul său din 28 ianuarie 2000 (8), Comitetul a consemnat că ar trebui efectuată o evaluare a riscului acut pentru dieta consumatorilor și că ar trebui să se definească o doză de referință acută. În plus, în vederea protecției mediului înconjurător, Comitetul a subliniat că trebuie luate măsuri corespunzătoare de atenuare a riscului, pentru a se evita efectele inacceptabile asupra organismelor acvatice și a artropodelor nețintă, inclusiv a albinelor. Aceste recomandări au fost luate în considerare la redactarea măsurilor prevăzute în prezenta directivă și în raportul de analiză relevant.

               (6)

               În urma diferitelor examinări, a rezultat că se poate considera că produsele fitosanitare ce conțin substanța activă în cauză satisfac, în general, condițiile prevăzute la articolul 5 alineatul (1) literele (a) și (b) din directivă, în special cele referitoare la utilizările care au fost examinate și detaliate în raportul de analiză. În consecință, este oportună includerea substanței active în cauză în anexa I, pentru a se asigura acordarea autorizațiilor pentru produsele fitosanitare ce conțin substanța activă în cauză în toate statele membre, în conformitate cu dispozițiile directivei menționate.

               (7)

               Directiva prevede că după includerea unei substanțe active în anexa I, statele membre trebuie, într-o perioadă determinată, să acorde, să modifice sau să retragă, după caz, autorizațiile pentru produsele fitosanitare ce conțin substanța activă. În mod special, nu ar trebui să fie autorizate decât produsele fitosanitare în cazul cărora s-a ținut seama de condițiile referitoare la includerea substanței active în anexa I și de principiile uniforme prevăzute de directivă, pe baza unui dosar ce satisface condițiile prevăzute cu privire la date.

               (8)

               Înaintea includerii unei substanțe active în anexa I, trebuie să se prevadă o perioadă acceptabilă de timp, care să permită statelor membre și părților interesate să se pregătească pentru a putea satisface cerințele ce decurg din includere. În plus, după includere, este necesară o perioadă de timp acceptabilă care să permită statelor membre să pună în aplicare dispozițiile directivei cu privire la produsele fitosanitare ce conțin lambda-cihalotrin. În mod special, statele membre trebuie să analizeze, în această perioadă, autorizațiile existente și, dacă este cazul, să acorde autorizații noi în conformitate cu dispozițiile directivei. Ar trebui să se prevadă o perioadă mai lungă pentru prezentarea și evaluarea dosarului complet pentru fiecare produs fitosanitar, în conformitate cu principiile uniforme prevăzute în directivă. Pentru produsele fitosanitare ce conțin mai multe substanțe active, evaluarea completă pe baza principiilor uniforme se poate realiza numai în situația în care toate substanțele active în cauză au fost incluse în anexa I la directivă.

               (9)

               Este cazul să se prevadă ca statele membre să pună la dispoziția tuturor celor interesați sau, la cerere, să ofere spre consultare raportul de analiză definitiv (cu excepția informațiilor confidențiale).

               (10)

               Statele membre au nevoie de raportul de analiză pentru punerea corespunzătoare în aplicare a câtorva puncte din principiile uniforme stabilite în directivă, în cazul în care aceste principii se referă la evaluarea datelor prezentate pentru includerea substanței active în anexa I la directivă.

               (11)

               Directivele 97/73/CE (9), 98/47/CE (10), 1999/1/CE (11), 1999/73/CE (12), 1999/80/CE (13), 2000/10/CE (14), 2000/49/CE (15) și 2000/50/CE (16) ale Comisei au stabilit includerea unor substanțe în anexa I la directivă. Pentru claritate și raționalitate, detaliile cu privire la aceste substanțe ar trebui să se consemneze sub formă de tabele și aceste directive ar trebui abrogate, fără a aduce atingere obligațiilor statelor membre referitoare la termenele pentru transpunere și aplicare stabilite la anexa II.

               (12)

               Pentru a asigura consecvența și aplicarea uniformă, este oportun să se prevadă ca la aplicarea principiilor uniforme pentru evaluarea și autorizarea produselor fitosanitare în conformitate cu anexa VI la directivă să se țină seama de raportul de analiză definitiv pentru fiecare substanță. În mod similar, statele membre ar trebui să pună la dispoziția tuturor celor interesați sau, la cerere, să ofere spre consultare toate rapoartele de analiză definitive (cu excepția informațiilor confidențiale).

               (13)

               Măsurile prevăzute de prezenta directivă sunt conforme avizului Comitetului permanent fitosanitar emis la data de 19 octombrie 2000,

         ADOPTĂ PREZENTA DIRECTIVĂ:
   Articolul 1
   Tabelul din anexa I la Directiva 91/414/CEE se înlocuiește cu textul din anexa la prezenta directivă.
   Articolul 2
   (1)   Statele membre adoptă actele cu putere de lege și actele administrative necesare pentru a se conforma prezentei directive până la 1 iulie 2002. Statele membre informează de îndată Comisia cu privire la aceasta.
   Înainte de această dată, statele membre modifică sau retrag, în cazul în care este necesar, în special autorizațiile existente pentru produsele fitosanitare ce conțin substanța activă lambda-cihalotrin, în conformitate cu Directiva 91/414/CEE.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre hotărăsc modalitatea de efectuare a acestei trimiteri.
   (2)   Referitor la evaluarea și luarea deciziilor în conformitate cu principiile uniforme prevăzute la anexa VI la Directiva 91/414/CEE, pe baza unui dosar ce satisface condițiile din anexa III la aceasta, termenul final pentru modificarea sau retragerea autorizațiilor pentru produsele fitosanitare ce conțin lambda-cihalotrin ca substanță activă unică este 1 ianuarie 2006.
   (3)   Pentru produsele fitosanitare ce conțin lambda-cihalotrin împreună cu o altă substanță activă inclusă în anexa I la Directiva 91/414/CEE, perioada de timp pentru modificarea sau retragerea autorizațiilor expiră după patru ani de la intrarea în vigoare a directivei care prevede includerea ultimei dintre aceste substanțe în anexa 1.
   Articolul 3
   Directivele specificate în a treia coloană din anexa II se abrogă, fără să aducă atingere obligațiilor statelor membre referitoare la termenul final de transpunere și dispozițiilor specifice prevăzute la anexa II.
   Articolul 4
   Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.
   Dispozițiile de la articolul 2 referitoare la substanța activă lambda-cihalotrin, precum și includerea substanței active respective în anexa I la Directiva 91/414/CEE, se aplică de la 1 ianuarie 2002.
   Articolul 5
   Prezenta directivă se adresează statelor membre.

      Adoptată la Bruxelles, 4 decembrie 2000.

            Pentru Comisie

         David BYRNE

            Membru al Comisiei

      (1)  JO L 230, 19.8.1991, p. 1.

      (2)  JO L 276, 28.10.2000, p. 41.

      (3)  JO L 366, 15.12.1992, p. 10.

      (4)  JO L 259, 13.10.2000, p. 27.

      (5)  JO L 107, 28.4.1994, p. 8.

      (6)  JO L 225, 22.9.1995, p. 1.

      (7)  JO L 49, 4.3.1995, p. 50.

      (8)  Comitetul științific pentru plante, 28.1.2000.

      (9)  JO L 353, 24.12.1997, p. 26.

      (10)  JO L 191, 7.7.1998, p. 50.

      (11)  JO L 21, 28.1.1999, p. 21.

      (12)  JO L 206, 5.8.1999, p. 16.

      (13)  JO L 210, 10.8.1999, p. 13.

      (14)  JO L 57, 2.3.2000, p. 28.

      (15)  JO L 197, 3.8.2000, p. 32.

      (16)  JO L 198, 4.8.2000, p. 39.
   ANEXA I

         „ANEXA I
         SUBSTANȚELE ACTIVE AUTORIZATE PENTRU UTILIZARE ÎN PRODUSELE FITOSANITARE
         Dispoziții generale valabile pentru toate substanțele prezentate în lista din prezenta anexă:

                     Pentru punerea în aplicare a principiilor uniforme din anexa VI referitoare la fiecare substanță, se ține seama de concluziile raportului de analiză în sine, în special apendicele I și II, definitivat de Comitetul permanent fitosanitar la data specificată sub «dispoziții specifice» pentru substanța respectivă.

                     Statele membre pun la dispoziția tuturor celor interesați sau, la cerere, oferă pentru consultare toate rapoartele de analiză definitive (cu excepția informațiilor confidențiale în sensul articolului 14 din directivă).

                     Nr.

                     Denumirea comună, numere de identificare

                     Denumirea IUPAC

                     Puritatea (1)

                     Data intrării în vigoare

                     Expirarea includerii

                     Dispoziții specifice

                     1

                     Imazalil
                     Nr. CAS: 73790-28-0, 35554-44-0
                     Nr. CIPAC: 335

                     (±)-1-(β-aliloxi-2,4-diclorofeniletil)imidazol
                     sau
                     (±)-alil 1-(2,4-diclorofenil)-2-imidazol-1-iletil eter

                     975 g/kg

                     1.1.1999

                     31.12.2008

                     Se pot autoriza doar utilizările în calitate de fungicid.
                     Pentru utilizările următoare sunt valabile următoarele condiții:

                                 —

                                 pot fi autorizate tratamentele pentru fructe, legume și cartofi după recoltare, doar în cazul în care există un sistem corespunzător de decontaminare sau în care o evaluare a riscului a demonstrat statului membru care acordă autorizația că evacuarea soluției de tratare nu prezintă un risc inacceptabil pentru mediul înconjurător, în special pentru organismele acvatice;

                                 —

                                 se poate autoriza tratamentul recoltei de cartofi după recoltare, doar în cazul în care o evaluare a riscului a demonstrat statului membru care acordă autorizația că evacuarea deșeurilor de la prelucrarea cartofilor tratați nu prezintă un risc inacceptabil pentru organismele acvatice;

                                 —

                                 se pot autoriza aplicări foliare exterioare, doar în cazul în care o evaluare a riscului a demonstrat statului membru care acordă autorizația că utilizarea nu are efecte inacceptabile asupra sănătății oamenilor și animalelor și asupra mediului înconjurător.

                           Data definitivării raportului de analiză de către Comitetul permanent fitosanitar: 11.7.1997.

                     2

                     Azoxistrobin
                     Nr. CAS: 131860-33-8
                     Nr. CIPAC: 571

                     (E)-2-{2[6-(2-ciano-fenoxi)pirimidin-4-il-oxi] fenil}-3-metoxiacrilat de metil

                     930 g/kg (izomer Z max. 25 g/kg)

                     1.7.1998

                     1.7.2008

                     Se pot autoriza doar utilizările în calitate de fungicid.
                     La luarea deciziilor în conformitate cu principiile uniforme, trebuie să se acorde o atenție deosebită impactului asupra organismelor acvatice. Condițiile de autorizare ar trebui să includă măsuri specifice de atenuare a riscului.
                     Data definitivării raportului de analiză de către Comitetul permanent fitosanitar: 22.4.1998.

                     3

                     Metil-kresoxim
                     Nr. CAS: 143390-89-0
                     Nr. CIPAC: 568

                     (E)-2-metoxiimino-2-[2-(o-toliloximetil) fenil] acetat de metil

                     910 g/kg

                     1.2.1999

                     31.1.2009

                     Se pot autoriza doar utilizările în calitate de fungicid.
                     În luarea deciziilor în conformitate cu principiile uniforme, statele membre trebuie să acorde o atenție deosebită protecției apei freatice în condiții vulnerabile.
                     Data definitivării raportului de analiză de către Comitetul permanent fitosanitar: 16.10.1998.

                     4

                     Spiroxamin
                     Nr. CAS: 1181134-30-8
                     Nr. CIPAC: 572

                     (8-terț-butil-1,4-dioxa-spiro[4,5] decan-2-ilmetil)-etil-propilamin

                     940g/kg (diastereomeri A și B combinați)

                     1.9.1999

                     1.9.2009

                     Se pot autoriza doar utilizările în calitate de fungicid.
                     În luarea deciziilor în conformitate cu principiile uniforme, statele membre:

                                 —

                                 trebuie să acorde o atenție deosebită siguranței operatorilor și trebuie să asigure includerea măsurilor de protecție corespunzătoare în condițiile de autorizare;

                                 —

                                 trebuie să acorde o atenție deosebită impactului asupra organismelor acvatice și trebuie să asigure includerea în condițiile de autorizare, dacă este cazul, a măsurilor de atenuare a riscurilor.

                           Data definitivării raportului de analiză de către Comitetul permanent fitosanitar: 12.5.1999.

                     5

                     Azimsulfuron
                     Nr. CAS: 120162-55-2
                     Nr. CIPAC: 584

                     1-(4,6-dimetoxipiri-midin-2-il)-3-[1-metil-4-(2-metil-2H-tetrazol-5-il)-pirazol-5-ilsulfonil]-uree

                     980g/kg

                     1.10.1999

                     1.10.2009

                     Se pot autoriza doar utilizările în calitate de erbicid.
                     Nu se poate autoriza aplicarea aeriană.
                     La luarea deciziilor în conformitate cu principiile uniforme, statele membre trebuie să acorde o atenție deosebită impactului asupra organismelor acvatice și plantelor terestre-nețintă și trebuie să asigure includerea în condițiile de autorizare, dacă este cazul, a măsurilor de atenuare a riscurilor (de exemplu în cultura orezului, perioadele minime de reținere a apei înainte de evacuare).
                     Data definitivării raportului de analiză de către Comitetul permanent fitosanitar: 2.7.1999.

                     6

                     Fluroxipir
                     Nr. CAS: 69377-81-7
                     Nr. CIPAC: 431

                     acid 4-amino-3,5-dicloro-6-fluoro-2-piridiloxiacetic

                     950g/kg

                     1.12.2000

                     30.11.2010

                     Se pot autoriza doar utilizările în calitate de erbicid.
                     În luarea deciziilor în conformitate cu principiile uniforme, statele membre:

                                 —

                                 iau în considerare informațiile suplimentare solicitate la punctul 7 din raportul de analiză;

                                 —

                                 trebuie să acorde o atenție deosebită protecției apei freatice;

                                 —

                                 trebuie să acorde o atenție deosebită impactului asupra organismelor acvatice și trebuie să asigure includerea în condițiile de autorizare, dacă este cazul, a măsurilor de atenuare a riscurilor.

                           Statele membre informează Comisia în cazul în care testările și informațiile suplimentare specificate la punctul 7 din raportul de analiză nu au fost prezentate înainte de 1.12.2000.
                     Data definitivării raportului de analiză de către Comitetul permanent fitosanitar: 30.11.1999.

                     7

                     Metsulfuron-metil
                     Nr. CAS: 74223-64-6
                     Nr. CIPAC: 441

                     Metil-2-(4-metoxi-6-metil-1,3,5-triazin-2-ilcarbamoilsulfamoil)benzoat

                     960g/kg

                     1.7.2001

                     30.6.2011

                     Se pot autoriza doar utilizările în calitate de erbicid.
                     La luarea deciziilor în conformitate cu principiile uniforme, statele membre:

                                 —

                                 trebuie să acorde o atenție deosebită protecției apei freatice;

                                 —

                                 trebuie să acorde o atenție deosebită impactului asupra organismelor acvatice și trebuie să asigure includerea în condițiile de autorizare, dacă este cazul, a măsurilor de atenuare a riscurilor.

                           Data definitivării raportului de analiză de către Comitetul permanent fitosanitar: 16.6.2000.

                     8

                     Prohexadion-calciu
                     Nr. CAS: 127277-53-6
                     Nr. CIPAC: 567

                     3,5-dioxo-4-propionilciclohexan-carboxilat de calciu

                     890g/kg

                     1.10.2000

                     1.10.2010

                     Se pot autoriza doar utilizările în calitate de regulator de creștere a plantelor.
                     Data definitivării raportului de analiză de către Comitetul permanent fitosanitar: 16.6.2000.

                     9

                     Triasulfuron
                     Nr. CAS: 82097-50-5
                     Nr. CIPAC: 480

                     1-[2-(2-cloroetoxi) fenilsulfonil]-3-(4-metoxi-6-metil-1,3,5-triazin-2-il)uree

                     940g/kg

                     1.8.2001

                     31.7.2011

                     Se pot autoriza doar utilizările în calitate de erbicid.
                     În luarea deciziilor în conformitate cu principiile uniforme, statele membre:

                                 —

                                 trebuie să acorde o atenție deosebită protecției apei freatice;

                                 —

                                 trebuie să acorde o atenție deosebită impactului asupra organismelor acvatice și trebuie să asigure includerea în condițiile de autorizare, dacă este cazul, a măsurilor de atenuare a riscurilor.

                           Data definitivării raportului de analiză de către Comitetul permanent fitosanitar: 13.7.2000.

                     10

                     Esfenvalerat
                     Nr. CAS: 66230-04-4
                     Nr. CIPAC: 481

                     (S)-α-ciano-3-fenoxi-benzil-(S)-2-(4-cloro-fenil)-3-metilbutirat

                     830g/kg

                     1.8.2001

                     31.7.2011

                     Se pot autoriza doar utilizările în calitate de insecticid.
                     În luarea deciziilor în conformitate cu principiilor uniforme, statele membre:

                                 —

                                 trebuie să acorde o atenție deosebită impactului asupra organismelor acvatice și a artropodelor-nețintă și trebuie să asigure includerea în condițiile de autorizare, dacă este cazul, a măsurilor de atenuare a riscurilor.

                           Data definitivării raportului de analiză de către Comitetul permanent fitosanitar: 13.7.2000.

                     11

                     Bentazon
                     Nr. CAS: 25057-89-0
                     Nr. CIPAC: 366

                     3-izopropil-(1H)-2,1,3-benzotiadiazin-4-(3H)-onă-2,2-dioxid

                     960g/kg

                     1.8.2001

                     31.7.2011

                     Se pot autoriza doar utilizările în calitate de erbicid.
                     În luarea deciziilor în conformitate cu principiile uniforme, statele membre trebuie să acorde o atenție deosebită protecției apei freatice.
                     Data definitivării raportului de analiză de către Comitetul permanent pentru igiena plantelor: 13.7.2000.

                     12

                     Lambda-cihalotrin
                     Nr. CAS: 91465-08-6
                     Nr. CIPAC: 463

                     Amestec 1:1 de:

                                 (S)-α-ciano-3-fenoxi-benzil(Z)-(1R,3R)-3-(2-cloro-3,3,3-tri-fluoropropenil)-2,2-dimetilciclopropan-carboxilat
                                 și

                                 (R)-α-ciano-3-fenoxi-benzil(Z)-(1S,3S)-3-(2-cloro-3,3,3-tri-fluoropropenil)-2,2-dimetilciclopropan-carboxilat

                     810g/kg

                     1.1.2002

                     31.12.2011

                     Se pot autoriza doar utilizările în calitate de insecticid.
                     În luarea deciziilor în conformitate cu principiile uniforme, statele membre:

                                 —

                                 trebuie să acorde o atenție deosebită securității operatorilor;

                                 —

                                 trebuie să acorde o atenție deosebită impactului asupra organismelor acvatice și a artropodelor-nețintă, inclusiv asupra albinelor, și trebuie să asigure includerea în condițiile de autorizare, dacă este cazul, a măsurilor de atenuare a riscurilor;

                                 —

                                 trebuie să acorde o atenție deosebită reziduurilor din alimente, în special efectelor acute ale acestora.

                           Data definitivării raportului de analiză de către Comitetul permanent fitosanitar: 19.10.2000.

      (1)  Detalii suplimentare cu privire la identitatea și descrierea precisă a substanțelor active sunt prevăzute în rapoartele de analiză ale acestora.”
   ANEXA II
   TERMENELE FINALE PENTRU PUNEREA ÎN APLICARE A MĂSURILOR PRIVIND SUBSTANȚELE ACTIVE AUTORIZATE A FI UTILIZATE ÎN PRODUSE FITOSANITARE, ÎN ȚĂRILE MEMBRE

               Număr

               Denumirea comună

               Directiva de includere

               Termenul final de transpunere

               Dispoziții specifice

               1

               Imazalil

               Directiva 97/73/CE

               30.6.1999

               În conformitate cu dispozițiile Directivei 91/414/CEE, statele membre modifică sau retrag, în cazul în care este necesar, autorizațiile existente pentru produsele fitosanitare ce conțin imazalil, până la termenul final de transpunere.
               Cu toate acestea, referitor la evaluarea și luarea deciziilor în conformitate cu principiile uniforme prevăzute la anexa VI la Directiva 91/414/CEE, pe baza unui dosar ce satisface condițiile de la anexa III la aceasta, termenul final de transpunere se extinde:

                           —

                           în cazul produselor fitosanitare ce conțin doar imazalil și nu sunt destinate utilizărilor foliare exterioare, până la 1.1.2003;

                           —

                           în cazul produselor fitosanitare ce conțin imazalil și alte substanțe active care nu au fost încă incluse în anexa I și nici nu sunt destinate utilizărilor foliare exterioare, până la patru ani de la intrarea în vigoare a directivei care prevede includerea ultimei dintre aceste substanțe în anexa I.

               2

               Azoxistrobin

               Directiva 98/47/CE

               1.1.1999

               În cazul produselor fitosanitare ce conțin azoxistrobin împreună cu altă substanță activă inclusă în anexa I la Directiva 91/414/CEE, termenul final de transpunere se extinde în măsura în care este necesară o perioadă mai lungă pentru punerea în aplicare a dispozițiilor prevăzute în directivă privind includerea acestei substanțe active în anexa I la Directiva 91/414/CEE.

               3

               Metil-kresoxim

               Directiva 1999/1/CE

               31.7.1999

               În cazul produselor fitosanitare ce conțin metil-kresoxim împreună cu altă substanță activă inclusă în anexa I la Directiva 91/414/CEE, termenul final de transpunere se extinde în măsura în care este necesară o perioadă mai lungă pentru punerea în aplicare a dispozițiilor prevăzute în directivă privind includerea acestei substanțe active în anexa I la Directiva 91/414/CEE.

               4

               Spiroxamin

               Directiva 1999/73/CE

               1.1.2000

               În cazul produselor fitosanitare ce conțin spiroxamin împreună cu altă substanță activă inclusă în anexa I la Directiva 91/414/CEE, termenul final de transpunere se extinde în măsura în care este necesară o perioadă mai lungă pentru punerea în aplicare a dispozițiilor prevăzute în directivă privind includerea acestei substanțe active în anexa I la Directiva 91/414/CEE.

               5

               Azimsulfuron

               Directiva 1999/80/CE

               1.4.2000

               Referitor la evaluarea și luarea deciziilor în conformitate cu principiile uniforme prevăzute la anexa VI la Directiva 91/414/CEE, pe baza unui dosar ce satisface condițiile din anexa III la aceasta, termenul final de transpunere al autorizațiilor provizorii existente pentru produse fitosanitare ce conțin azimsulfuron se extinde până la 1.4.2001.
               În cazul produselor fitosanitare ce conțin azimsulfuron împreună cu altă substanță activă inclusă în anexa I la Directiva 91/414/CEE, termenul final de transpunere se extinde în măsura în care este necesară o perioadă mai lungă pentru punerea în aplicare a dispozițiilor prevăzute în directivă privind includerea acestei substanțe active în anexa I la Directiva 91/414/CEE.

               6

               Fluroxipir

               Directiva 2000/10/CE

               1.6.2000

               În conformitate cu dispozițiile Directivei 91/414/CEE, statele membre modifică sau retrag, în cazul în care este necesar, autorizațiile existente pentru produsele fitosanitare ce conțin fluroxipir ca substanță activă, până la termenul final de transpunere.
               Cu toate acestea, referitor la evaluarea și luarea deciziilor în conformitate cu principiile uniforme prevăzute la anexa VI la Directiva 91/414/CEE, pe baza unui dosar ce satisface condițiile din anexa III la aceasta, termenul final de transpunere se extinde:

                           —

                           în cazul produselor fitosanitare ce conțin doar fluroxipir, până la 1.12.2004;

                           —

                           în cazul produselor fitosanitare ce conțin fluroxipir și altă substanță activă inclusă în anexa I la Directiva 91/414/CEE, până la patru ani de la intrarea în vigoare a directivei care prevede includerea ultimei dintre aceste substanțe în anexa I.

               7

               Metsulfuron-metil

               Directiva 2000/49/CE

               31.12.2001

               În conformitate cu dispozițiile Directivei 91/414/CEE, statele membre modifică sau retrag, în cazul în care este necesar, autorizațiile existente pentru produsele fitosanitare ce conțin metsulfuron-metil ca substanță activă, până la termenul final de transpunere.
               Cu toate acestea, referitor la evaluarea și luarea deciziilor în conformitate cu principiile uniforme prevăzute la anexa VI la Directiva 91/414/CEE, pe baza unui dosar ce satisface condițiile din anexa III la aceasta, termenul final de transpunere se extinde:

                           —

                           în cazul produselor fitosanitare ce conțin metsulfuron-metil ca substanță activă unică, până la 1.7.2005;

                           —

                           în cazul produselor fitosanitare ce conțin metsulfuron-metil și altă substanță activă inclusă în anexa I la Directiva 91/414/CEE, până la patru ani de la intrarea în vigoare a directivei care prevede includerea ultimei dintre aceste substanțe în anexa I.

               8

               Prohexadion-calciu

               Directiva 2000/50/CE

               1.1.2001

               Referitor la evaluarea și luarea deciziilor în conformitate cu principiile uniforme prevăzute la anexa VI la Directiva 91/414/CEE, pe baza unui dosar ce satisface condițiile din anexa III la aceasta, termenul final de transpunere al autorizațiilor provizorii existente pentru produse fitosanitare ce conțin prohexadion-calciu se extinde până la 1.1.2002.
               În cazul produselor fitosanitare ce conțin prohexadion-calciu împreună cu altă substanță activă inclusă în anexa I la Directiva 91/414/CEE, termenul final de transpunere se extinde în măsura în care este necesară o perioadă mai lungă pentru punerea în aplicare a dispozițiilor prevăzute în directivă privind includerea acestei substanțe active în anexa I la Directiva 91/414/CEE.

               9

               Triasulfuron

               Directiva 2000/66/CE

               31.1.2002

               În conformitate cu dispozițiile Directivei 91/414/CEE, statele membre modifică sau retrag, în cazul în care este necesar, autorizațiile existente pentru produsele fitosanitare ce conțin triasulfuron ca substanță activă, până la termenul final de transpunere.
               Cu toate acestea, referitor la evaluarea și luarea deciziilor în conformitate cu principiile uniforme prevăzute la anexa VI la Directiva 91/414/CEE, pe baza unui dosar ce satisface condițiile din anexa III la aceasta, termenul final de transpunere se extinde:

                           —

                           în cazul produselor fitosanitare ce conțin triasulfuron ca substanță activă unică, până la 1.8.2005;

                           —

                           în cazul produselor fitosanitare ce conțin triasulfuron și altă substanță activă inclusă în anexa I la Directiva 91/414/CEE, până la patru ani de la intrarea în vigoare a directivei care prevede includerea ultimei dintre aceste substanțe în anexa I.

               10

               Esfenvalerat

               Directiva 2000/67/CE

               31.1.2002

               În conformitate cu dispozițiile Directivei 91/414/CEE, statele membre modifică sau retrag, în cazul în care este necesar, autorizațiile existente pentru produsele fitosanitare ce conțin esfenvalerat ca substanță activă, până la termenul final de transpunere.
               Cu toate acestea, referitor la evaluarea și luarea deciziilor în conformitate cu principiile uniforme prevăzute la anexa VI la Directiva 91/414/CEE, pe baza unui dosar ce satisface condițiile din anexa III la aceasta, termenul final de transpunere se extinde:

                           —

                           în cazul produselor fitosanitare ce conțin esfenvalerat ca substanță activă unică, până la 1.8.2005;

                           —

                           în cazul produselor fitosanitare ce conțin esfenvalerat și altă substanță activă inclusă în anexa I la Directiva 91/414/CEE, până la patru ani de la intrarea în vigoare a directivei care prevede includerea ultimei dintre aceste substanțe în anexa I.

               11

               Bentazon

               Directiva 2000/68/CE

               31.1.2002

               În conformitate cu dispozițiile Directivei 91/414/CEE, statele membre modifică sau retrag, în cazul în care este necesar, autorizațiile existente pentru produsele fitosanitare ce conțin bentazon ca substanță activă până la termenul final de transpunere.
               Cu toate acestea, referitor la evaluarea și luarea deciziilor în conformitate cu principiile uniforme prevăzute la anexa VI la Directiva 91/414/CEE, pe baza unui dosar ce satisface condițiile din anexa III la aceasta, termenul final de transpunere se extinde:

                           —

                           în cazul produselor fitosanitare ce conțin bentazon ca substanță activă unică, până la 1.8.2005;

                           —

                           în cazul produselor fitosanitare ce conțin bentazon și altă substanță activă inclusă în anexa I la Directiva 91/414/CEE, până la patru ani de la intrarea în vigoare a directivei care prevede includerea ultimei dintre aceste substanțe în anexa I.


title: Directiva 2006/132/CE a Comisiei din 11 decembrie 2006 de modificare a Directivei 91/414/CEE a Consiliului în vederea înscrierii substanței active procimidonText cu relevanță pentru SEE.

text:
Anunţ juridic important

|

32006L0132

Jurnalul Oficial L 349 , 12/12/2006 p. 0022 - 0026 Jurnalul Oficial L 314 , 01/12/2007 p. 0453 - 0457

		20061211Directiva 2006/132/CE a Comisieidin 11 decembrie 2006de modificare a Directivei 91/414/CEE a Consiliului în vederea înscrierii substanței active procimidon(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare [1], în special articolul 6 alineatul (1),întrucât:(1) Regulamentul (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare [2] stabilește o listă a substanțelor active care trebuie evaluate în vederea eventualei înscrieri în anexa I la Directiva 91/414/CEE. Procimidonul figurează în această listă.(2) Efectele procimidonului asupra sănătății umane și a mediului au fost evaluate în conformitate cu dispozițiile Regulamentului (CEE) nr. 3600/92 pentru o serie de utilizări propuse de autorul notificării. În temeiul Regulamentului (CE) nr. 933/94 al Comisiei din 27 aprilie 1994 de stabilire a listei substanțelor active din produsele fitosanitare și de desemnare a statelor membre raportoare pentru aplicarea Regulamentului (CEE) nr. 3600/92 [3], Franța a fost desemnată stat membru raportor. Franța a prezentat Comisiei, la 15 ianuarie 2001, raportul de evaluare și recomandările corespunzătoare prevăzute la articolul 7 alineatul (1) litera (c) din Regulamentul (CEE) nr. 3600/92.(3) Raportul de evaluare a fost examinat de statele membre și de Comisie în cadrul Comitetului permanent pentru lanțul alimentar și sănătatea animală.(4) Pe baza diferitelor examinări efectuate, se poate estima că produsele fitosanitare care conțin procimidon vor putea îndeplini condițiile prevăzute la articolul 5 alineatul (1) literele (a) și (b) din Directiva 91/414/CEE, în ceea ce privește utilizările examinate și descrise în raportul de examinare al Comisiei, cu condiția aplicării măsurilor corespunzătoare de reducere a riscurilor. Întrucât procimidonul este o substanță periculoasă, utilizarea sa nu trebuie autorizată fără restricție. Au fost exprimate preocupări în special în ceea ce privește efectele toxice intrinseci ale acesteia și mai ales proprietățile potențial generatoare de tulburări endocrine. În prezent, nu există niciun consens științific privind amploarea exactă a riscului. Prin aplicarea principiului precauției și ținând seama de situația actuală a cunoștințelor științifice, ar trebui impuse măsuri de reducere a riscurilor pentru a obține nivelul ridicat de protecție a sănătății animale și a oamenilor și de protecție a mediului care a fost adoptat în Comunitate.(5) Articolul 5 alineatul (4) și articolul 6 alineatul (1) din Directiva 91/414/CEE prevăd că înscrierea unei substanțe în anexa I poate fi supusă unor restricții și condiții. În acest caz, restricțiile referitoare la perioada de înscriere și la culturile autorizate sunt considerate necesare. Măsurile inițiale prezentate Comitetului permanent pentru lanțul alimentar și sănătatea animală prevedeau limitarea perioadei de înscriere la șapte ani pentru ca statele membre să acorde prioritate reexaminării produselor fitosanitare care conțin procimidon și care se află deja pe piață. Pentru evitarea divergențelor la nivelul ridicat de protecție urmărit, înscrierea în anexa I la Directiva 91/414/CEE trebuia limitată la utilizările propuse ale procimidonului care au fost efectiv analizate în cadrul evaluării comunitare și care au fost considerate conforme cu condițiile prevăzute de Directiva 91/414/CEE. Rezultă din aceasta că alte utilizări, care nu au fost reglementate sau au fost parțial reglementate de această evaluare, trebuie mai întâi să facă obiectul unei evaluări complete înainte ca înscrierea în anexa I la Directiva 91/414/CEE să poată fi luată în considerare. În sfârșit, ținând seama de natura periculoasă a procimidonului, s-a considerat necesar să se prevadă o armonizare minimă la nivel comunitar a anumitor măsuri de reducere a riscurilor care trebuie aplicate de statele membre atunci când acordă autorizații.(6) În conformitate cu procedurile stabilite de Directiva 91/414/CEE, aprobarea substanțelor active, precum și definirea măsurilor de gestionare a riscurilor sunt efectuate de către Comisie. Statele membre sunt responsabile de punerea în aplicare, asigurarea respectării și controlul măsurilor de reducere a riscurilor generate de produsele fitosanitare. Preocupările exprimate de mai multe state membre indică faptul că acestea consideră că sunt necesare restricții suplimentare pentru a reduce riscul la un nivel care poate fi considerat acceptabil și conform cu nivelul ridicat de protecție urmărit în Comunitate. În prezent, stabilirea nivelului de siguranță și de protecție corespunzător pentru producerea, comercializarea și utilizarea în continuare a procimidonului este o problemă de gestionare a riscurilor.(7) Ținând seama de aspectele menționate anterior, Comisia și-a revizuit poziția. Pentru a reflecta corect dorința de a asigura nivelul ridicat de protecție a sănătății oamenilor și a animalelor și de conservare a mediului urmărit de Comunitate, Comisia a considerat util să se prevadă, pe lângă principiile enunțate la considerentul 5, o limitare a perioadei de înscriere (de la șapte ani la optsprezece luni). Această limitare reduce și mai mult riscurile, garantând reevaluarea cu prioritate a substanței în cauză.(8) Se poate estima că produsele fitosanitare care conțin procimidon vor îndeplini cerințele enunțate la articolul 5 alineatul (1) literele (a) și (b) din Directiva 91/414/CEE în ceea ce privește utilizările examinate și descrise în raportul de examinare al Comisiei, cu condiția aplicării măsurilor necesare de reducere a riscurilor.(9) Fără a aduce atingere concluziei conform căreia produsele fitosanitare care conțin procimidon vor putea îndeplini cerințele enunțate la articolul 5 alineatul (1) literele (a) și (b) din Directiva 91/414/CEE, ar trebui obținute informații suplimentare despre unele puncte specifice. Proprietățile potențial generatoare de tulburări endocrine ale procimidonului au fost evaluate în cursul studiilor realizate conform celor mai bune practici existente. Comisia este conștientă de faptul că Organizația pentru Cooperare și Dezvoltare Economică (OCDE) întocmește în prezent linii directoare pentru încercări în vederea îmbunătățirii evaluării proprietăților potențial generatoare de tulburări endocrine. Prin urmare, ar trebui să se solicite ca procimidonul să facă obiectul acestor studii imediat după adoptarea liniilor directoare de către OCDE și după prezentarea acestor studii de către autorul notificării. De asemenea, statele membre ar trebui să solicite posesorilor autorizațiilor să furnizeze informații despre utilizarea procimidonului, inclusiv despre orice element legat de impactul asupra sănătății operatorilor.(10) Așa cum se întâmplă în cazul tuturor substanțelor incluse în anexa I la Directiva 91/414/CEE, statutul procimidonului ar putea fi revizuit în temeiul articolului 5 alineatul (5) din această directivă, ținând seama de orice informație nouă disponibilă. De asemenea, faptul că înscrierea acestei substanțe în anexa I expiră la o anumită dată nu împiedică reînnoirea respectivei înscrieri în conformitate cu procedurile stabilite de directivă.(11) Experiența dobândită cu ocazia înscrierilor precedente în anexa I la Directiva 91/414/CEE a substanțelor active evaluate în cadrul Regulamentului (CEE) nr. 3600/92 a demonstrat că pot apărea dificultăți la interpretarea obligațiilor posesorilor autorizației existente, în ceea ce privește accesul la informații. În consecință, pentru a evita orice altă nouă dificultate, este necesar să se precizeze obligațiile statelor membre, în special obligația de a verifica faptul că posesorul autorizației dovedește că are acces la un dosar care îndeplinește cerințele din anexa II la directiva respectivă. Cu toate acestea, această precizare nu impune obligații noi statelor membre sau posesorilor autorizațiilor în raport cu directivele care au fost adoptate până în prezent pentru modificarea anexei I.(12) Ar trebui prevăzut un termen rezonabil înainte de a înscrie o substanță activă în anexa I, pentru a permite statelor membre și părților interesate să se pregătească pentru noile cerințe care decurg din aceasta.(13) Fără a aduce atingere obligațiilor prevăzute de Directiva 91/414/CEE în cazul înscrierii unei substanțe active în anexa I, statele membre trebuie să beneficieze de un termen de șase luni de la înscriere pentru reexaminarea autorizațiilor existente ale produselor fitosanitare care conțin procimidon, pentru a garanta respectarea dispozițiilor Directivei 91/414/CEE, în special ale articolului 13, și a condițiilor aplicabile stabilite în anexa I. Statele membre trebuie să modifice, să înlocuiască sau să retragă, după caz, autorizațiile existente, în conformitate cu dispozițiile Directivei 91/414/CEE. Prin derogare de la termenul menționat anterior, ar trebui să se prevadă un termen mai lung pentru prezentarea și evaluarea dosarului complet, prevăzut la anexa III, al fiecărui produs fitosanitar pentru fiecare utilizare avută în vedere, în conformitate cu principiile uniforme enunțate de Directiva 91/414/CEE. Ținând seama de proprietățile periculoase ale procimidonului, ar trebui ca perioada acordată statelor membre pentru a verifica dacă produsele fitosanitare care conțin procimidon, singur sau în combinație cu alte substanțe active autorizate, sunt conforme cu dispozițiile anexei VI să nu depășească optsprezece luni.(14) Prin urmare, Directiva 91/414/CEE ar trebui modificată în consecință.(15) Comitetul permanent pentru lanțul alimentar și sănătatea animală nu a emis un aviz în termenul stabilit de președinte, iar Comisia, prin urmare, a înaintat Consiliului o propunere privind măsurile respective. La data expirării termenului stabilit la articolul 19 alineatul (2) al doilea paragraf din Directiva 91/414/CEE, Consiliul nici nu a adoptat actul de aplicare propus, nici nu și-a manifestat opoziția la propunerile referitoare la măsurile de aplicare; în consecință, este de competența Comisiei să adopte măsurile în cauză,ADOPTĂ PREZENTA DIRECTIVĂ:Articolul 1Anexa I la Directiva 91/414/CEE se modifică în conformitate cu anexa la prezenta directivă.Articolul 2Statele membre adoptă și publică, până la 30 iunie 2007, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor dispoziții, precum și un tabel de corespondență între prezenta directivă și aceste dispoziții.Statele membre aplică aceste dispoziții de la 1 iulie 2007.În cazul în care statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere în momentul publicării lor oficiale. Statele membre stabilesc modalitatea de efectuare a acestei trimiteri.Articolul 3(1) Dacă este cazul, statele membre modifică sau retrag, în conformitate cu Directiva 91/414/CEE, autorizațiile existente pentru produsele fitosanitare care conțin procimidon ca substanță activă până la 30 iunie 2007. Înainte de această dată, statele membre verifică, în special, dacă au fost respectate condițiile prevăzute în anexa I la directiva respectivă în ceea ce privește procimidonul, cu excepția celor din partea B a înscrierii referitoare la această substanță activă, și dacă posesorul autorizației posedă un dosar sau are acces la un dosar care îndeplinește cerințele din anexa II la directiva respectivă în conformitate cu condițiile prevăzute la articolul 13.(2) Prin derogare de la alineatul (1), orice produs fitosanitar autorizat care conține procimidon face obiectul unei reevaluări de către statele membre, în conformitate cu principiile uniforme prevăzute în anexa VI la Directiva 91/414/CEE, pe baza unui dosar care îndeplinește condițiile din anexa III la directiva respectivă și ținând seama de partea B a înscrierii din anexa I la directiva respectivă, în ceea ce privește procimidonul. În funcție de această evaluare, statele membre stabilesc dacă produsul îndeplinește condițiile enunțate la articolul 4 alineatul (1) literele (b), (c), (d) și (e) din Directiva 91/414/CEE.După stabilirea respectării acestor condiții, statele membre modifică sau retrag, dacă este cazul, până la 30 iunie 2008, autorizația acordată pentru produsele care conțin procimidon.Articolul 4Prezenta directivă intră în vigoare la 1 ianuarie 2007.Articolul 5Prezenta directivă se adresează statelor membre.Adoptată la Bruxelles, 11 decembrie 2006.Pentru ComisieMarkos KyprianouMembru al Comisiei[1] JO L 230, 19.8.1991, p. 1. Directivă, astfel cum a fost modificată ultima dată prin Directiva 2006/85/CE a Comisiei (JO L 293, 24.10.2006, p. 3).[2] JO L 366, 15.12.1992, p. 10. Regulament, astfel cum a fost modificat ultima dată prin Regulamentul (CE) nr. 2266/2000 (JO L 259, 13.10.2000, p. 10).[3] JO L 107, 28.4.1994, p. 8. Regulament, astfel cum a fost modificat ultima dată prin Regulamentul (CE) nr. 2230/95 (JO L 225, 22.9.1995, p. 1).--------------------------------------------------20061211ANEXĂSe adaugă următoarele substanțe la sfârșitul tabelului din anexa I la Directiva 91/414/CEE:Nr. | Nume comun, numere de identificare | Denumire IUPAC | Puritate [1] | Intrarea în vigoare | Expirarea înscrierii | Dispoziții specifice |"146 | Procimidon Nr. CAS 32809-16-8 Nr. CIPAC 383 | N-(3,5-diclorofenil)-1,2-dimetilciclopropan-1,2-dicarboximidă | 985 g/kg | 1 ianuarie 2007 | 30 iunie 2008 | PARTEA APot fi autorizate numai utilizările ca fungicid pe următoarele culturi:castraveți de seră (sisteme hidroponice închise);prune (pentru prelucrare),în procente care nu depășesc0,75 g de substanță activă pe hectar și pe aplicare.Nu se autorizează următoarele utilizări:aplicare aeriană;pompe de stropit de spate sau pompe de mână, nici de către utilizatori amatori, nici de către utilizatori profesioniști;grădinărit.Statele membre asigură aplicarea tuturor măsurilor corespunzătoare pentru reducerea riscurilor. Trebuie să se acorde o atenție specială protecției:organismelor acvatice. Dacă este cazul, trebuie să se mențină o distanță corespunzătoare între suprafețele tratate și masele de apă de suprafață. Această distanță poate să depindă de aplicarea sau nu a tehnicilor sau a dispozitivelor care reduc dispersia;păsărilor și mamiferelor. Condițiile de autorizare trebuie să cuprindă măsurile de reducere a riscurilor, precum alegerea judicioasă a momentului aplicării și selecția formulărilor care, datorită prezentării fizice sau a prezenței agenților care asigură o prevenire corespunzătoare, reduc expunerea speciilor în cauză;consumatorilor, a căror expunere accentuată de origine alimentară trebuie controlată;apelor subterane, atunci când substanța activă este aplicată în regiuni sensibile din punct de vedere al solului și/sau al condițiilor climatice. Condițiile de autorizare trebuie să cuprindă măsuri de reducere a riscurilor;operatorilor, care trebuie să poarte haine de protecție corespunzătoare, în special mănuși, salopete, cizme de cauciuc și dispozitive de protecție a feței sau ochelari de protecție în timpul amestecării, încărcării, aplicării și curățării echipamentului, cu excepția cazului în care se evită în mod corespunzător expunerea la substanță prin proiectarea și construirea echipamentului sau prin instalarea unor elemente de protecție specifice pe acest echipament;lucrătorilor, care trebuie să poarte haine de protecție corespunzătoare, în special mănuși, în cazul în care aceștia trebuie să pătrundă pe o suprafață tratată înainte de expirarea perioadei specifice prevăzute până la o nouă pătrundere.PARTEA BÎn vederea aplicării principiilor uniforme prevăzute în anexa VI, se va ține seama de concluziile raportului de examinare privind procimidonul, în special apendicele I și II.Statele membre trebuie să se asigure că posesorii autorizațiilor semnalează, până la 31 decembrie a fiecărui an, impactul asupra sănătății operatorilor. Statele membre pot solicita ca elemente precum date despre vânzare și o anchetă despre modul de utilizare să fie furnizate pentru a avea o imagine realistă a condițiilor de utilizare și a eventualului impact toxicologic al procimidonului.Statele membre solicită prezentarea datelor de confirmare suplimentare și a informațiilor care dovedesc caracterul acceptabil al substanței active atunci când aceasta este aplicată în situațiile în care există o probabilitate de expunere pe termen lung a mamiferelor sălbatice și pentru tratarea apelor uzate în cazul aplicărilor în seră.Statele membre solicită prezentarea altor studii privind proprietățile potențial generatoare de tulburări endocrine ale procimidonului în termen de doi ani de la adoptarea orientărilor privind studiile despre tulburările endocrine de către Organizația pentru Cooperare și Dezvoltare Economică (OCDE). Acestea se asigură că autorul notificării la cererea căruia procimidonul a fost înscris în prezenta anexă furnizează aceste studii Comisiei în termen de doi ani de la adoptarea orientărilor menționate mai sus. |[1] Detalii suplimentare despre identitatea și specificația substanței active sunt furnizate în raportul de examinare."--------------------------------------------------


title: Directiva 2001/99/CE a Comisiei din 20 noiembrie 2001 de modificare a anexei I la Directiva 91/414/CEE a Consiliului privind introducerea pe piață a produselor fitosanitare în scopul includerii glifosatului și metil tifensulfuronului ca substanțe active

text:
               03/Volumul 39

               RO

               Jurnalul Ofícial al Uniunii Europene

               254

         32001L0099

               L 304/14

               JURNALUL OFÍCIAL AL UNIUNII EUROPENE

      DIRECTIVA 2001/99/CE A COMISIEI

   din 20 noiembrie 2001
   de modificare a anexei I la Directiva 91/414/CEE a Consiliului privind introducerea pe piață a produselor fitosanitare în scopul includerii glifosatului și metil tifensulfuronului ca substanțe active
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (1), astfel cum a fost modificată ultima dată prin Directiva 2001/87/CE a Comisiei (2) și, în special, articolul 6 alineatul (1),
   întrucât:

               (1)

               Regulamentul (CEE) al Comisiei nr. 3600/92 din 11 decembrie 1992 de stabilire a normelor de punere în aplicare a primei etape din programul de lucru menționat la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (3), astfel cum a fost modificată ultima dată prin Regulamentul (CE) nr. 2266/2000 (4), stabilește normele de punere în aplicare a primei etape din programul de lucru menționat la articolul 8 alineatul (2) din Directiva 91/414/CEE (denumită în continuare „directiva”). În temeiul Regulamentului (CEE) nr. 3600/92, Regulamentul (CE) nr. 933/94 al Comisiei din 27 aprilie 1994 de stabilire a substanțelor active pentru produsele fitosanitare și de desemnare a statelor membre raportoare pentru punerea în aplicare a Regulamentului (CEE) nr. 3600/92 al Comisiei (5), astfel cum a fost modificat ultima dată prin Regulamentul (CE) nr. 2230/95 (6), stabilește lista substanțelor active din produsele fitosanitare supuse evaluării, în vederea posibilei lor includeri în anexa I la directivă.

               (2)

               În ceea ce privește substanțele glifosat și metil tifensulfuron, au fost evaluate efectele lor asupra sănătății publice și a mediului înconjurător în conformitate cu dispozițiile Regulamentului (CEE) nr. 3600/92 pentru o gamă de utilizări propuse de către autorii notificărilor. În conformitate cu Regulamentul (CE) nr. 933/94, Germania și Franța au fost desemnate ca state membre raportoare pentru glifosat și, respectiv, metil tifensulfuron. Statele membre raportoare au prezentat Comisiei rapoartele de evaluare aferente și recomandări la 1 februarie 1999 (glifosat) și la 30 aprilie 1996 (metil tifensulfuron), în conformitate cu articolul 7 alineatul (1) litera (c) din Regulamentul (CEE) nr. 3600/92.

               (3)

               Aceste rapoarte de evaluare au fost revizuite de statele membre și de Comisie în cadrul Comitetului permanent fitosanitar. Revizuirile au fost finalizate la 29 iunie 2001 sub forma raportului de revizuire al Comisiei pentru glifosat și metil tifensulfuron.

               (4)

               Comitetului științific pentru plante i-au fost, de asemenea, prezentate dosarele și informațiile obținute în urma revizuirilor pentru glifosat și metil tifensulfuron. Comitetului nu i-au fost adresate întrebări specifice. Comitetul a considerat că, în contextul posibilei includeri a substanțelor active în anexa I la directivă (7), nu au existat aspecte de dezbătut în legătură cu acestea. Comitetul a consemnat că absența observațiilor ar trebui interpretată numai ca un indiciu al faptului că nu existau motive evidente care să necesite observații.

               (5)

               În urma diferitelor examinări efectuate a rezultat că produsele fitosanitare care conțin substanțele active în cauză pot îndeplini, în general, cerințele prevăzute la articolul 5 alineatul (1) literele (a) și (b) din directivă, în special cu privire la utilizările care au fost examinate și detaliate în raportul de examinare al Comisiei. Prin urmare, substanțele active în cauză ar trebui incluse în anexa I pentru a se asigura că în toate statele membre autorizațiile pentru produsele fitosanitare care conțin substanțele active în cauză sunt acordate în conformitate cu dispozițiile directivei menționate.

               (6)

               Directiva prevede ca, după includerea unei substanțe active în anexa I, statele membre trebuie, după caz, să acorde, să modifice sau să retragă autorizațiile produselor fitosanitare care conțin substanța activă în cauză, în termenul stabilit. În special, produsele fitosanitare nu ar trebui să fie autorizate decât în cazul în care se iau în considerare condițiile privind includerea substanței active în anexa I și principiile uniforme stabilite în directivă, în temeiul unui dosar care să îndeplinească cerințele de informare stabilite.

               (7)

               Înaintea includerii unei substanțe active în anexa I trebuie să se prevadă un termen rezonabil pentru a permite statelor membre și părților interesate să se pregătească să îndeplinească noile cerințe rezultate în urma includerii. Mai mult, după includere, este necesar un termen rezonabil care să permită statelor membre să pună în aplicare dispozițiile Directivei privind produsele fitosanitare care conțin glifosat sau metil tifensulfuron. Pe parcursul acestui termen, statele membre trebuie, în special, să revizuiască autorizațiile existente și, după caz, să acorde autorizații noi, în conformitate cu dispozițiile directivei. Ar trebui să se prevadă un termen mai îndelungat pentru prezentarea și evaluarea dosarului complet al fiecărui produs fitosanitar, în conformitate cu principiile uniforme stabilite în directivă. În cazul produselor fitosanitare care conțin mai multe substanțe active, se poate realiza o evaluare completă, în temeiul principiilor uniforme, numai după includerea tuturor substanțele active în cauză în anexa I la directivă.

               (8)

               Raportul de examinare este necesar pentru punerea în aplicare în mod corespunzător, de către statele membre, a mai multor secțiuni din principiile uniforme stabilite în directivă. Prin urmare, este indicat să se prevadă ca rapoartele de examinare finalizate (cu excepția informațiilor confidențiale) să fie păstrate sau puse la dispoziție de către statele membre în vederea consultării de către orice parte interesată. În cazul în care un raport de examinare trebuie actualizat pentru a lua în considerare realizările științifice și tehnice, condițiile includerii substanței în cauză în anexa I la directivă ar trebui, de asemenea, modificate în conformitate cu directiva.

               (9)

               Măsurile prevăzute de prezenta directivă sunt conforme cu avizul Comitetului permanent fitosanitar,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la 1 ianuarie 2003. Statele membre informează de îndată Comisia cu privire la aceasta.
   În special, după caz, statele membre modifică sau retrag, până la data stabilită, autorizațiile existente pentru produse fitosanitare care conțin substanțele active glifosat sau metil tifensulfuron în conformitate cu Directiva 91/414/CEE, în termenul prevăzut.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   În ceea ce privește activitățile de evaluare și decizionale realizate în conformitate cu principiile uniforme prevăzute în anexa VI la Directiva 91/414/CEE, în temeiul unui dosar care îndeplinește cerințele anexei III la acesta, termenul limită de modificare sau retragere a autorizațiilor pentru produsele fitosanitare care conțin glifosat sau metil tifensulfuron ca substanță unică este 1 iulie 2006.
   (3)   În cazul produselor fitosanitare care conțin glifosat sau metil tifensulfuron împreună cu o altă substanță activă prevăzută în anexa I la Directiva 91/414/CEE, termenul de modificare sau retragere a autorizațiilor expiră la patru ani după intrarea în vigoare a directivei care modifică anexa I astfel încât să se adauge ultima dintre substanțele menționate la aceasta.
   (4)   Statele membre păstrează sau pun la dispoziție, la cerere, rapoartele de examinare privind glifosatul și metil tifensulfuronul (cu excepția informațiilor confidențiale, în sensul articolului 14 din Directiva 91/414/CEE), în vederea consultării acestora de către orice parte interesată.
   Articolul 3
   Prezenta directivă intră în vigoare la 1 iulie 2002.
   Articolul 4
   Prezenta directivă se adresează statelor membre.

      Adoptată la Bruxelles, 20 noiembrie 2001.

            Pentru Comisie

         David BYRNE

            Membru al Comisiei

      (1)  JO L 230, 19.8.1991, p. 1.

      (2)  JO L 276, 19.10.2001, p. 17.

      (3)  JO L 366, 15.12.1992, p. 10.

      (4)  JO L 259, 13.10.2000, p. 27.

      (5)  JO L 107, 28.4.1994, p. 8.

      (6)  JO L 225, 22.9.1995, p. 1.

      (7)  Procesele-verbale ale plenarei Comitetului științific pentru plante din 7 martie 2001 (glifosat).
   Procesele-verbale ale plenarei Comitetului științific pentru plante din 7 iunie 2001 (metil tifensulfuron).
   ANEXĂ
   Următoarele date se adaugă în finalul tabelului din anexa I la Directiva 91/414/CEE:

               Nr.

               Denumire comună, numere de identificare

               Denumire IUPAC

               Puritate (1)

               Intrare în vigoare

               Expirarea termenului de includere

               Dispoziții speciale

               25

               Glifosat
               CAS nr. 1071-83-6
               CIPAC nr. 284

               N-(fosfonometil)-glicin

               950 g/kg

               1 iulie 2002

               30 iunie 2012

               Se poate autoriza utilizarea numai ca erbicid.
               Pentru punerea în aplicare a principiilor uniforme din anexa VI, se iau în considerare concluziile raportului de examinare privind glifosatul, în special apendicele I și II la aceasta, finalizate de Comitetul permanent fitosanitar la 29 iunie 2001. În conformitate cu această evaluare generală, statele membre:

                           —

                           trebuie să acorde o atenție deosebită protejării apei freatice din zonele vulnerabile, în special în ce privește utilizările acesteia în alte scopuri decât cele agricole.

               26

               Metil tifensulfuron
               CAS nr. 79277-27-3
               CIPAC nr. 452

               Metil 3-(4-metoxi-6-metil-1,3,5-triazin-2-ilcarbamoil-sulfamoil) tiofen-2-carboxilat

               960 g/kg

               1 iulie 2002

               30 iunie 2012

               Se poate autoriza utilizarea numai ca erbicid.
               Pentru punerea în aplicare a principiilor uniforme din anexa VI, se iau în considerare concluziile raportului de revizuire privind metil tifensulfuronul, în special apendicele I și II la acesta, finalizate de Comitetul permanent fitosanitar la 29 iunie 2001. În conformitate cu această evaluare generală, statele membre:

                           —

                           trebuie să acorde o atenție deosebită protejării apei freatice;

                           —

                           trebuie să acorde o atenție deosebită impactului asupra plantelor acvatice și să se asigure că condițiile de autorizare includ, după caz, măsuri de atenuare a riscurilor.

      (1)  În raportul de revizuire se prevăd detalii suplimentare privind identitatea și specificația substanței active.


title: Directiva 2008/3/CE a Parlamentului European și a Consiliului din 15 ianuarie 2008 de modificare a Directivei 2003/54/CE în ceea ce privește aplicarea anumitor dispoziții Estoniei

text:
               22.1.2008

               RO

               Jurnalul Oficial al Uniunii Europene

               L 17/6

      DIRECTIVA 2008/3/CE A PARLAMENTULUI EUROPEAN ȘI A CONSILIULUI

   din 15 ianuarie 2008
   de modificare a Directivei 2003/54/CE în ceea ce privește aplicarea anumitor dispoziții Estoniei
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 47 alineatul (2), articolul 55 și articolul 95,
   având în vedere propunerea Comisiei,
   având în vedere avizul Comitetului Economic și Social European (1),
   după consultarea Comitetului Regiunilor,
   hotărând în conformitate cu procedura prevăzută la articolul 251 din tratat (2),
   întrucât:

               (1)

               În cursul negocierilor de aderare, Estonia a invocat caracteristicile specifice ale sectorului propriu al energiei electrice pentru a solicita o perioadă de tranziție pentru aplicarea Directivei 96/92/CE a Parlamentului European și a Consiliului din 19 decembrie 1996 privind normele comune pentru piața internă de energie electrică (3).

               (2)

               Prin anexa VI la Actul de aderare din 2003, Estoniei i s-a acordat o perioadă de tranziție până la 31 decembrie 2008 pentru aplicarea articolului 19 alineatul (2) din Directiva 96/92/CE cu privire la deschiderea treptată a pieței.

               (3)

               În Declarația nr. 8 anexată la Actul final la Tratatul de aderare din 2003, s-a recunoscut, de asemenea, faptul că situația specifică referitoare la restructurarea sectorului șistului bituminos din Estonia urma să necesite eforturi deosebite până la sfârșitul anului 2012.

               (4)

               Directiva 96/92/CE a fost înlocuită de Directiva 2003/54/CE a Parlamentului European și a Consiliului din 26 iunie 2003 privind normele comune pentru piața internă de energie electrică și de abrogare a Directivei 96/92/CE (4), care trebuia să fie pusă în aplicare până la 1 iulie 2004 și care a avut drept efect accelerarea deschiderii pieței energiei electrice.

               (5)

               Printr-o scrisoare datată 17 septembrie 2003, Estonia a transmis o solicitare vizând neaplicarea articolului 21 alineatul (1) litera (b) din Directiva 2003/54/CE, privind deschiderea pieței către alți consumatori decât cei casnici, până la 31 decembrie 2012. Printr-o scrisoare ulterioară datată 5 decembrie 2003, Estonia a indicat că preconiza să realizeze până la 31 decembrie 2015 deschiderea totală a pieței prevăzută la articolul 21 alineatul (1) litera (c) din directiva menționată anterior.

               (6)

               Solicitarea Estoniei era întemeiată pe un plan credibil de restructurare a sectorului șistului bituminos până la 31 decembrie 2012.

               (7)

               Șistul bituminos reprezintă, în realitate, singura resursă energetică internă din Estonia, producția națională reprezentând aproape 84 % din producția mondială. 90 % din energia electrică produsă în Estonia provine din acest combustibil solid. Prin urmare, acesta are o mare importanță strategică pentru siguranța aprovizionării în Estonia.

               (8)

               Acordarea unei derogări suplimentare pentru perioada 2009-2012 s-a impus pentru a garanta siguranța investițiilor în centralele electrice și siguranța aprovizionării în Estonia, permițând în același timp și rezolvarea gravelor probleme de mediu provocate de respectivele centrale.

               (9)

               La 28 iunie 2004, Consiliul a adoptat Directiva 2004/85/CE de modificare a Directivei 2003/54/CE a Parlamentului European și a Consiliului în ceea ce privește aplicarea anumitor dispoziții Estoniei (5), prin care se acorda derogarea solicitată.

               (10)

               Prin hotărârea din 28 noiembrie 2006 în cauza C-413/04, Parlamentul/Consiliul (6), Curtea de Justiție a anulat Directiva 2004/85/CE, în măsura în care prin aceasta se acorda Estoniei o derogare de la aplicarea articolului 21 alineatul (1) literele (b)-(c) din Directiva 2003/54/CE, derogare care urma să se aplice și după 31 decembrie 2008, și a impus o obligație corespunzătoare pentru a asigura numai o deschidere parțială a pieței reprezentând 35 % din consum la 1 ianuarie 2009 și o obligație de comunicare anuală a pragurilor de consum care extind eligibilitatea la consumatorii finali.

               (11)

               Respectiva anulare parțială nu s-a întemeiat pe motive legate de conținutul Directivei 2004/85/CE, ci s-a datorat alegerii eronate a temeiului juridic.

               (12)

               Având în vedere că motivele pentru care i s-a acordat Estoniei o derogare de la aplicarea articolului 21 alineatul (1) literele (b)-(c) din Directiva 2003/54/CE, derogare care urma să se aplice și după 31 decembrie 2008, rămân valabile, directiva respectivă ar trebui să fie modificată în consecință, menținând formularea din Directiva 2004/85/CE, însă cu folosirea temeiului juridic corect,

         ADOPTĂ PREZENTA DIRECTIVĂ:
   Articolul 1
   Articolul 26 alineatul (3) din Directiva 2003/54/CE se înlocuiește cu următorul text:

      „(3)   Estoniei i se acordă o derogare temporară de la aplicarea articolului 21 alineatul (1) literele (b) și (c) până la 31 decembrie 2012. Estonia ia măsurile necesare în vederea asigurării deschiderii pieței proprii a energiei electrice. Acest lucru se realizează treptat pe parcursul perioadei de referință, pentru a se ajunge la o deschidere totală a pieței până la 1 ianuarie 2013. La 1 ianuarie 2009, deschiderea pieței trebuie să reprezinte cel puțin 35 % din consum. Estonia comunică anual Comisiei pragurile de consum care extind eligibilitatea la consumatorii finali.”

   Articolul 2
   Statele membre asigură intrarea în vigoare, până la 23 ianuarie 2008, a actelor cu putere de lege și a actelor administrative necesare pentru a se conforma prezentei directive. Statele membre comunică de îndată Comisiei textul acestor dispoziții.
   Atunci când statele membre adoptă respectivele acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Prezenta directivă intră în vigoare în ziua următoare datei publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Strasburg, 15 ianuarie 2008.

            Pentru Parlamentul European

            Președintele

         H.-G. PÖTTERING

            Pentru Consiliu

            Președintele

         J. LENARČIČ

      (1)  Aviz emis la 24 octombrie 2007 (nepublicat încă în Jurnalul Oficial).

      (2)  Avizul Parlamentului European din 29 noiembrie 2007 (nepublicat încă în Jurnalul Oficial) și Decizia Consiliului din 17 decembrie 2007.

      (3)  JO L 27, 30.1.1997, p. 20. Directivă abrogată prin Directiva 2003/54/CE (JO L 176, 15.7.2003, p. 37).

      (4)  JO L 176, 15.7.2003, p. 37. Directivă modificată ultima dată prin Decizia 2006/653/CE a Comisiei (JO L 270, 29.9.2006, p. 72).

      (5)  JO L 236, 7.7.2004, p. 10.

      (6)  Rec. [2006] I-11221.